turjo4nis/wikipedia-bn-dump-20250701 huggingface dataset:
স্বদেশী আন্দোলন

স্বদেশী আন্দোলন ভারতের স্বাধীনতা আন্দোলনের একটি অংশ। স্বদেশী আদর্শে উদ্বুদ্ধ এই আন্দোলনের প্রধান উদ্দেশ্য ছিল অর্থনৈতিকভাবে ব্রিটিশ শক্তিকে ক্ষতিগ্রস্ত করে ভারত থেকে ব্রিটিশ শাসনের উচ্ছেদসাধন এবং দেশের সামগ্রিক অর্থনৈতিক ব্যবস্থার উন্নতিসাধন। আন্দোলনের রণকৌশলের অন্তর্গত ছিল ব্রিটিশ পণ্য বয়কট এবং দেশীয় শিল্প ও উৎপাদন প্রক্রিয়ার উন্নতিসাধন।

স্বদেশী আন্দোলন ১৯০৬ সালে সংগঠিত হয় ।

স্বদেশী আন্দোলনের উৎস ছিল ১৯০৫ সালের বঙ্গভঙ্গ-বিরোধী গণজাগরণ। এটি ১৯১১ সাল পর্যন্ত চলেছিলো। এই আন্দোলন ছিল প্রাক-গান্ধী যুগের সফলতম আন্দোলনগুলির অন্যতম। স্বদেশী আন্দোলনের মুখ্য প্রবক্তাগণ ছিলেন অরবিন্দ ঘোষ, রবীন্দ্রনাথ ঠাকুর, লোকমান্য বাল গঙ্গাধর তিলক, ও লালা লাজপত রায়। পরবর্তীকালে স্বদেশী রণকৌশলটিকে গ্রহণ করে মহাত্মা গান্ধী এটিকে স্বরাজ-এর আত্মা রূপে বর্ণনা করেন। এটি বাংলায় সবচেয়ে বেশি শক্তিশালী ছিলো এবং এটিকে বন্দে মাতরম আন্দোলনও বলা হতো। গান্ধী, আন্দোলনের উচ্চতম অবস্থায় ব্রিটিশ রাজের অনুগত থাকে।

আরও দেখুন 

 ভারতের স্বাধীনতা আন্দোলন 
 স্বরাজ 
 সর্বোদয়
 হিন্দু মেলা

বহিঃসংযোগ 
 https://web.archive.org/web/20090829152343/http://squat.net/caravan/ICC-en/Krrs-en/ghandi-econ-en.htm 
 https://web.archive.org/web/20071112085731/http://www.wildewildeweb.com/gandhi/swadeshi.html

তথ্যসূত্র

  

ভারতের স্বাধীনতা আন্দোলন
গান্ধীবাদ
অর্থনৈতিক জাতীয়তাবাদ
বাঙালি জাতীয়তাবাদ
গ্লোবাল অ্যাকশন ফর চিলড্রেন

গ্লোবাল অ্যাকশন ফর চিলড্রেন () যা সংক্ষেপে জিএসি (GAC) নামে পরিচিত, একটি দাতব্য সংগঠন যারা শিশুদের স্বাস্থ্য-পুষ্টি ও নিরাপত্তাদানের জন্য প্রয়োজনীয় সচেতনতা তৈরি, নীতিমালা প্রণয়ন, এবং তহবিল গঠনের জন্য কাজ করে। ২০০৩ সালে প্রতিষ্ঠিত হবার পর থেকে এটি বিশ্বব্যাপী অবহেলিত ও এতিম শিশুদের পুর্নবাসন, প্রয়োজনীয় আবশ্যকীয় শিক্ষাদান, শিশু বিবাহ, শিশু যৌন হয়রানি, এবং টিকে থাকার ক্ষেত্রে অন্যান্য বাধাসমূহ, যেমন: সংহিসতা, গোষ্ঠীগত দাঙ্গা, এইচআইভি/এইডস-এর ঝুঁকি, এবং ম্যালেরিয়ার মতো রোগের ঝুঁকি থেকে শিশুদের রক্ষার্থে কাজ করছে।

বহিঃসংযোগ 
 Global Action for Children Website
 Number of orphans in Zimbabwe
 TheBabayTimes.Com
 kinderart.com

২০০৩-এ প্রতিষ্ঠিত
দাতব্য সংগঠন
ইউনাইটেড নেশন্স করেসপন্ডেন্টস অ্যাসোসিয়েশন

ইউনাইটেড নেশন্স করেসপন্ডেন্টস অ্যাসোসিয়েশন () প্রতিষ্ঠিত হয় ১৯৪৭ সালে, যুক্তরাষ্ট্রের নিউ ইয়র্ক সিটিতে। এর পূর্ব নাম ছিলো লিগ অফ নেশন্স জার্নালিস্টস’ অ্যাসোসিয়েশন। বর্তমানে এদের বিশ্বের প্রায় ৫০টি দেশের প্রায় ১৮০ জন সদস্য রয়েছেন। এর মূল পরিচিতি মূলত ১৯৯৫ সালে থেকে শুরু হয় বার্ষিক ইউএনসিএ এক্সেলেন্স ইন জার্নালিজম অ্যাওয়ার্ড দেওয়ার মাধ্যমে। জাতিসংঘ, বা এর বিভিন্ন সহ সংস্থা, সংগঠন, এবং মিশনের ওপর সাহসিক প্রতিবেদন লেখার ওপর এই পুরস্কার প্রদান করা হয়। ২০০৩ সাল থেকে এটি সিটিজেন অফ দ্য ওয়ার্ল্ড নামক আরেকটি পুরস্কার প্রদান করে আসছে।

বিতর্ক 
পূর্বের দিনগুলোতে এই পুরস্কারগুলো কিছুটা বিতর্কের সূচনা করেছিলো। উদাহরণস্বরূপ বলা যায়, ২০০৫ সালের সিটিজেন অফ দ্য ওয়ার্ল্ড পুরস্কার প্রদানের ক্ষেত্রে রাজনৈতিক হস্তক্ষেপ হয়েছিলো বলে ধারণা করা হয়।

তথ্যসূত্র

বহিঃসংযোগ 
 2004 Award Itinerary, hosted by Kofi Annan
 Accusations of bias in 2005 Citizen of the World vote

জাতিসংঘের এনজিও
১৯৪৭-এ প্রতিষ্ঠিত
আন্তর্জাতিক সাংবাদিকতা সংগঠন
জাতিসংঘ
ইউনাইটেড নেশন্স অ্যাসোসিয়েশন অফ দি ইউনাইটেড স্টেটস অফ অ্যামেরিকা

ইউনাইটেড নেশন্স অ্যাসোসিয়েশন অফ দি ইউনাইটেড স্টেটস অফ অ্যামেরিকা () যা সংক্ষেপে ইউএনএ-ইউএসএ (UNA-USA) নামে পরিচিত, একটি অলাভজনক প্রতিষ্ঠান, যারা আমেরিকান জনগণের মধ্যে নীতিমূলক, মানবহিতৈষী, শিক্ষামূলক, এবং সদস্যগত প্রচারণার মাধ্যমে জাতিসংঘের প্রতি সচেতনতা গড়ে তোলে। গোটা যুক্তরাষ্ট্রে এদের ১৩৫টি সম্প্রদায় চ্যাপ্টার রয়েছে। এছাড়াও এরা বিশ্বের ৫টি মহাদেশে কার্যক্রম চালায়। এই সংগঠনটি ওয়ার্ল্ড ফেডারেশন অফ ইউনাইটেড নেশন্স এসোসিয়েশনের সাথে অ্যাফিলিয়েটেডভাবে যুক্ত।

ইতিহাস 
অ্যামেরিকান অ্যাসোসিয়েশন ফর দি ইউনাইটেড নেশন্স হচ্ছে ১৯৪৩ সালে গড়ে ওঠা অবলুপ্ত লিগ অফ নেশন্সের একটি অঙ্গসংগঠনের উত্তরসূরী। কিছু সুশীল ব্যক্তি, যেমন: ক্লার্ক আইশেলবার্গার মিলে ডাম্বারটন অক্‌স প্রস্তাব গ্রহণের সময় দ্বিতীয় বিশ্বযুদ্ধ শেষের প্রাক্কালে এই সংগঠনটি গড়ে তোলেন। সংগঠনের প্রথম পদক্ষেপ হিসেবে কিছু মার্কিন প্রতিনিধি বিশ্বব্যাপী সফর করেন, এবং তারা এই প্রস্তাবিত প্রস্তাব অনুসারে একটি নির্দিষ্ট আন্তর্জাতিক সংগঠন গঠনের প্রস্তাবকে প্রচার করেন। আর সেই সংগঠনটিই ছিলো আজকের দিনের জাতিসংঘ।

তথ্যসূত্র

বহিঃসংযোগ 
 UNA-USA homepage
 The World Federation of United Nations Associations
 UNA-USA Council of Organizations
 UNA-USA Greater Orlando Chapter

জাতিসংঘের এনজিও
নওয়াজেশ আহমদ

নওয়াজেশ আহমদ (১৯৩৫ - নভেম্বর ২৪, ২০০৯) আন্তর্জাতিক খ্যাতি সম্পন্ন বাংলাদেশী আলোকচিত্রী ও উদ্ভিদবিজ্ঞানী। তিনি বাংলাদেশে প্রথম আলোচিত্র অ্যালবাম প্রকাশ করেন। নওয়াজেশ এশীয় উন্নয়ন ব্যাংক (এডিবি) ও জাতিসংঘ খাদ্য ও কৃষি সংস্থার (এফএও) উপদেষ্টা হিসেবে লাওস, থাইল্যান্ড, মিয়ানমার সহ দক্ষিণ এশিয়ার বিভিন্ন দেশে কাজ করেন। নেওয়াজেশ ১৯৩৫ সালে মানিকগঞ্জ জেলার পারিল নওয়াদা গ্রামের এক সম্ভ্রান্ত পরিবারে জন্মগ্রহণ করেন। মার্কিন যুক্তরাষ্ট্রের উইস্কনসিন বিশ্ববিদ্যালয়ে থেকে উদ্ভিদ জিনতত্ত্ব নিয়ে পিএইচডি ডিগ্রি শেষে তিনি ১০ বছর চা গবেষণায় যুক্ত ছিলেন।

আলোকচিত্র

তার উল্লেখযোগ্য আলোকচিত্র অ্যালবামের মধ্যে রয়েছে বাংলাদেশ (১৯৭৫), পোর্ট্রেট অব বাংলাদেশ (১৯৮৩), বার্মা (১৯৮১), কোয়েস্ট অব রিয়েলিটি (১৯৮৬), ওয়াইল্ড ফ্লাওয়ার্স অব বাংলাদেশ (১৯৯৭) ও গৌতম (বৌদ্ধদের জীবণকাহিনীভিত্তিক)।

বরেণ্য আলোকচিত্র শিল্পী ২০০৯ এর ২৪শে নভেম্বর তারিখে হৃদরোগে আক্রান্ত হয়ে ঢাকায় মৃত্যুবরণ করেন।

তথ্যসূত্র 

১৯৩৫-এ জন্ম
২০০৯-এ মৃত্যু
বাংলাদেশী আলোকচিত্রশিল্পী
বাংলাদেশী উদ্ভিদবিজ্ঞানী
বাংলাদেশী জীববিজ্ঞানী
শ্রীনিকেতন

শ্রীনিকেতন পশ্চিমবঙ্গের বীরভূম জেলার বোলপুর মহকুমায় অবস্থিত একটি শহর।

ভূগোল 
শ্রীনিকেতন  অক্ষ-দ্রাঘিমাংশে অবস্থিত। এখানকার গড় উচ্চতা ৪৯ মিটার।

বোলপুর–শ্রীনিকেতন সমষ্টি উন্নয়ন ব্লকের প্রধান কার্যালয় শ্রীনিকেতনে অবস্থিত।

বোলপুর-শ্রীনিকেতন ব্লকটি নিম্নলিখিত পঞ্চায়েতগুলি নিয়ে গঠিত: বাহিরি-পাঁচশোয়া, রায়পুর-সুপুর, সরপলেহানা-আলবাঁধা, সিংঘি, কংকালীতলা, রূপপুর, কসবা, সাত্তোর, ও সিয়ান মুলুক।

ইতিহাস 
১৯১২ সালে রবীন্দ্রনাথ ঠাকুর রায়পুরের জমিদার কর্নেল নরেন্দ্রপ্রসন্ন সিংহের কাছ থেকে সুরুল গ্রাম সন্নিহিত কুঠিবাড়িটি দশ হাজার টাকায় কেনেন। সুরুল গ্রামটি ছিল শান্তিনিকেতন থেকে তিন কিলোমিটার দূরে। ১৯০১ সালে শান্তিনিকেতনে ব্রহ্মবিদ্যালয় স্থাপনের পর থেকেই রবীন্দ্রনাথ পল্লিসংস্কার নিয়ে চিন্তাভাবনা শুরু করেছিলেন। সুরুল কুঠিবাড়িটি কেনার পর সেই মত অল্পবিস্তর কাজও শুরু হয়। ১৯২১ সালের শেষভাগে রবীন্দ্রনাথ এখানে স্থাপন করেন “পল্লীসংগঠন কেন্দ্র”। ১৯২২ সালে ইংল্যান্ড থেকে ভারতে এসে লিওনার্ড নাইট এলমহার্স্ট এই সংস্থার পরিচালনভার গ্রহণ করেন। তার সঙ্গে কাজে যোগ দেন কবিপুত্র রথীন্দ্রনাথ ঠাকুর, সন্তোষচন্দ্র মজুমদার, গৌরগোপাল ঘোষ, কালীমোহন ঘোষ, সচ্চিদানন্দ রায়, কিম তারো কাসাহারা প্রমুখ কয়েকজন শিক্ষক এবং সুবীরেন্দ্রনাথ ঠাকুর, কুলপ্রসাদ সেন, দেবব্রত ভট্টাচার্য, হরিহরণ প্রমুখ শান্তিনিকেতনের দশ জন ছাত্র। এই সময় এটিকে বলা হত ডিপার্টমেন্ট অফ এগ্রিকালচার, শান্তিনিকেতন।

শ্রীনিকেতন নামটির উল্লেখ পাওয়া যায় ১৯২৩ সাল থেকে। পল্লীসংগঠন কেন্দ্র প্রতিষ্ঠিত হয় ১৯২৩ সালেই। তবে সুরুল সমিতির প্রতিষ্ঠা হয়েছিল আগেই। বিশ্বভারতীর দ্বিতীয় শিক্ষাপ্রাঙ্গন শ্রীনিকেতনের কাজের উদ্দেশ্য ছিল কৃষির উন্নতি, রোগ নিবারণ, সমবায় প্রথায় ধর্মগোলা স্থাপন, চিকিৎসার সুব্যবস্থা, ও স্বাস্থ্য বিষয়ে গ্রামবাসীদের সচেতন করে তোলা। পল্লী সংগঠন বিভাগ থেকে শিল্পভবন, শিক্ষাসত্র ও শিক্ষাচর্চাসদন ইত্যাদি কর্মকাণ্ড শান্তিনিকেতনের পাশাপাশি শ্রীনিকেতনেও বিস্তার লাভ করে।

শান্তিনিকেতনে ১৯২৪ সালে প্রতিষ্ঠিত শিক্ষাসত্রটি ১৯২৭ সালে শ্রীনিকেতনে উঠে আসে। ১৯৩৬ সালে দরিদ্রসাধারণের শিক্ষার সুযোগকে ছড়িয়ে দেওয়ার জন্য স্থাপিত হয় লোক-শিক্ষা সংসদ। পরের বছর গ্রামীণ স্কুল শিক্ষকদের প্রশিক্ষণের জন্য চালু হয় শিক্ষাচর্চা। ১৯৬৩ সালে একটি কৃষি মহাবিদ্যালয় “পল্লীশিক্ষাসদন” এবং ১৯৭৭ সালে “পল্লীচর্চাকেন্দ্র” স্থাপিত হয় শ্রীনিকেতনে।

১৯৪১ সালে সরকারি সহযোগিতায় শ্রীনিকেতনে প্রতিষ্ঠিত হয় “শিশু ও মাতৃমঙ্গল কেন্দ্র”। ১৯৫১ সালে “পল্লী সংগঠন কেন্দ্র” ও “শিল্পসদন” সংযুক্ত হয়ে “পল্লীসংগঠন বিভাগ” গঠিত হয়। এই বিভাগের অন্তর্গত ছিল স্বাস্থ্য, শিক্ষা, শিল্প-প্রশিক্ষণ ও উৎপাদন, গো-পালন ইত্যাদি। ১৯৫৫ খ্রিষ্টাব্দে “শিক্ষাসত্র” বিদ্যালয়টি শান্তিনিকেতনের “পাঠভবন” বিদ্যালয়ের অনুরূপে একটি বিদ্যালয়ে পরিণত হয় পল্লীসংগঠন বিভাগের অধীনে আসে।

বর্তমান শ্রীনিকেতন 
বর্তমানে পল্লীসংগঠন বিভাগের অধীনে রয়েছে “পল্লী সম্প্রসারণ কেন্দ্র”, “শিল্পসদন”, “পল্লীচর্চাকেন্দ্র”, “সংগীত-বিভাগ” ও “গ্রামীণ গ্রন্থাগার”। “পল্লীশিক্ষাভবন” (ডিপার্টমেন্ট অফ এগ্রিকালচার) একটি স্বতন্ত্র ভবনের মর্যাদা পেয়েছে। এছাড়াও রয়েছে “শিক্ষাসত্র”, “শিক্ষাচর্চা” ইত্যাদি প্রতিষ্ঠান ও অঙ্গনওয়াড়ি প্রশিক্ষণ কেন্দ্র। ১৯১২ সালে রবীন্দ্রনাথ যে কুঠিবাড়িটি কিনেছিলেন তারও সংস্কার করা হয়েছে। এই বাড়িতেই বর্তমানে শ্রীনিকেতন জনসংযোগ দপ্তর, ডাকঘর ও পল্লীচর্চাকেন্দ্রের দপ্তর। শ্রীনিকেতনের বার্ষিক উৎসব পালিত হয় প্রতি বছর ৬-৯ ফেব্রুয়ারি।

তথ্যসূত্র 

পশ্চিমবঙ্গের শহর
রবীন্দ্রনাথ ঠাকুর
বিশ্বভারতী বিশ্ববিদ্যালয়
বীরভূম জেলার শহর ও নগর
আবুজা

আবুজা (, ) নাইজেরিয়ার রাজধানী শহর। শহরটিকে ১৯৮০-র দশকে পরিকল্পিতভাবে উপকূলীয় ঘনবসতিপূর্ণ শহর লেগোসের বিকল্প রাজধানী শহর হিসেবে নির্মাণ করা হয়। ১৯৯১ সালের ১২ই ডিসেম্বর লেগোসের পরিবর্তে আবুজাকে রাজধানীর মর্যাদা দান করা হয়।

আবুজা নাইজেরিয়ার মধ্যভাগে "কেন্দ্রীয় রাজধানী অঞ্চল" (১৯৭৬ সালে প্রতিষ্ঠিত) নামক একটি এলাকাতে অবস্থিত। এটি লেগোস থেকে প্রায় ৪৮০ কিলোমিটার উত্তর-পূর্বে অবস্থিত। শহরটিকে তৃণভূমিতে আবৃত চুকুকু পাহাড়ি অঞ্চলে নির্মাণ করা হয়। শহরটি সমুদ্র সমতল থেকে ৩৬০ মিটার উচ্চতায় অবস্থিত। এখানে লেগোসের তুলনায় জলবায়ু কম আর্দ্র ও অধিক শীতল। আবুজা শহরটির নির্মাণস্থলটিকে এর কেন্দ্রীয় অবস্থান, যোগাযোগের সহজতা, স্বাস্থ্যকর জলবায়ু, স্বল্প জনঘনত্ব এবং ভবিষ্যতে সম্প্রসারণের জন্য ভূমির পর্যাপ্ততা, ইত্যাদি মানদণ্ড বিবেচনা করে নির্বাচন করা হয়। এটি নাইজেরিয়ার সর্বপ্রথম পরিকল্পিত শহর।

আবুজা শহরটি দুইটি অংশে বিভক্ত। শহরের কেন্দ্রভাগে নগর ভবন, জাতীয় সাংস্কৃতিক কেন্দ্রসমূহ ও অন্যান্য সরকারী কার্যালয় অবস্থিত। এছাড়া এখানে আছে তিন বাহু অঞ্চল, যেখানে রাষ্ট্রপতির প্রাসাদ, জাতীয় সংসদ, সর্বোচ্চ আদালত এবং জাতীয় উদ্ভিদবিদ্যা উদ্যান অবস্থিত। কাছেই জাতীয় চিড়িয়াখানা ও শিশু উদ্যানটিও অবস্থান করছে। নিকটস্থ জাতীয় ক্রীড়াক্ষেত্রে বহুসংখ্যক ক্রীড়ার চর্চা করা হয়; এটি কেন্দ্রীয় এলাকার পশ্চিম প্রান্তসীমায় অবস্থিত। নাইজেরিয়াস্থিত অধিকাংশ বিদেশী দূতাবাসকে লেগোস শহর থেকে আবুজাতে স্থানান্তর করা হয়েছে। আবুজার অন্য অংশটিতে বাসভবন, কেনাকাটার দোকান ও অন্যান্য সেবাদানকারী প্রতিষ্ঠান আছে। গম্বুজ ও মিনারবিশিষ্ট নাইজেরিয়ার জাতীয় মসজিদ (১৯৮৪ সালে প্রতিষ্ঠিত) ও সুউচ্চ মোচাকৃতি চূড়াবিশিষ্ট জাতীয় খ্রিস্টান কেন্দ্রটিও উল্লেখযোগ্য। এছাড়া জাবি হ্রদ ও মিলেনিয়াম নগর-উদ্যানটি খুব জনপ্রিয়। মিলেনিয়াম উদ্যানের ভেতর দিয়ে উপা নদীটি বয়ে গেছে।

আবুজাতে একটি আন্তর্জাতিক বিমানবন্দর আছে, যার নাম এননামদি আজিকিওয়ে (Nnamdi Azikiwe) বিমানবন্দর। আবুজা থেকে দেশের অন্যান্য প্রাদেশিক রাজধানী শহরগুলিকে সংযোগকারী মহাসড়ক ব্যবস্থা আছে। আবুজা শহরের ৭৫ কিলোমিটার দক্ষিণ-পশ্চিমে নিজে বা নাইজার নদীর উপরে অবস্থিত শিরোরো বাঁধে উৎপাদিত জলবিদ্যুৎ উচ্চমাত্রার বৈদ্যুতিক তারের মাধ্যমে শহরে সরবরাহ করা হয়।

শুরুতে শহরটি যখন নির্মাণের পরিকল্পনা করা হয়, তখন এর ভবিষ্যৎ প্রারম্ভিক জনসংখ্যা ধরা হয়েছিল মাত্র ২৫ হাজার। বর্তমানে মূল আবুজা নগরীতে প্রায় ৮ লক্ষ (২০০৬) এবং বৃহত্তর আবুজা মহানগরী অঞ্চলে প্রায় ৬০ লক্ষ (২০১৬) লোকের বাস। ২০০০-এর দশকে এটি বিশ্বের সবচেয়ে দ্রুত বর্ধনশীল নগরী ছিল। ২০১৫ সালে এসেও শহরটি প্রায় ৩৫% হারে বৃদ্ধিলাভ করে, যা আফ্রিকার মধ্যে সর্বোচ্চ। বর্তমানে আবুজা নাইজেরিয়ার ২য় বৃহত্তম মহানগর এলাকা।

ভৌগোলিকভাবে আবুজার সবচেয়ে নজরকাড়া বস্তুটি হল শহরের রাষ্ট্রপতির বাসভবনের ঠিক পেছনে উঠে যাওয়া আসো শিলা নামের ৪০০ মিটার উচ্চতাবিশিষ্ট একটি বিশাল একশিলা প্রস্তরস্তম্ভ, যা জলপ্রবাহের কারণে ক্ষয় হয়ে সৃষ্টি হয়েছে। এছাড়া শহরের আরও উত্তরে কাদুনা শহরে দিকে যাওয়ার মহাসড়কের উপরে জুমা শিলা নামের আরেকটি একশিলা প্রস্তরস্তম্ভ আছে, যার উচ্চতা ৭৯২ মিটার। নাইজেরিয়ার জাতীয় মুদ্রাতে এই শেষোক্ত শিলাটির ছবি ছাপানো হয়েছে।

তথ্যসূত্র

বহিঃসংযোগ 
 নাইজেরিয়ার কেন্দ্রীয় আবুজা শহর অঞ্চলের সরকারি ওয়েবসাইট
 FallingRain Map - elevation = 777m
 আবুজার দৈনদিন জীবনের সম্বন্ধে তথ্যে
 আবুজা আদেশের ঘোষণা
 Abujacity.com
 আবুজার ছবি
 Abuja.Net
 আইনের ক্যাসল

আফ্রিকার রাজধানী
রাজধানী
নাইজেরিয়ার শহর
পরিকল্পিত রাজধানী
গড ব্লেস আওয়ার হোমল্যান্ড ঘানা

গড ব্লেস আওয়ার হোমল্যান্ড ঘানা (ইংরেজি: God Bless Our Homeland Ghana; বাংলা: "ঈশ্বর আমাদের মাতৃভূমি ঘানাকে আশীর্বাদ কর") ঘানার জাতীয় সঙ্গীত। এর কথা এবং সুরকার দিয়েছেন ফিলিপ গেবহো। এটি ১৯৫৭ সালে স্বাধীনতার ওপর অবলম্বন করেছিল।

বর্তমান অংশটি ১৯৬৬ সালের সামরিক অভ্যুথানের কিছু সময় পরে বেছে নেওয়া হয়েছিল। সেই সময় ফিলিপ গেবহোর লেখা সঙ্গীতটি বাতিল করা হয়েছিল এবং শুরু করা হয়েছিল:

গানের কথা এবং অনুবাদ 
বর্তমান জাতীয় সঙ্গীতটি ব্যবহার করা হয় তা ১৯৭০ সালে একটি ছাত্র মাইকেল কোয়ামি বোডজো দ্বারা লেখা হয়েছে।

তথ্যসূত্র

বহিঃসংযোগ 
 ঘানার অডিও জাতীয় সঙ্গীত

জাতীয় সঙ্গীত
ঘানার জাতীয় প্রতীক
আফ্রিকার জাতীয় সঙ্গীত
গুরুভায়ুর মন্দির

গুরুভায়ুর মন্দির ভারতের কেরল রাজ্যের ত্রিসূর জেলার গুরুভায়ুর শহরে অবস্থিত একটি বিখ্যাত কৃষ্ণ মন্দির। গুরুভায়ুর মন্দির হিন্দুদের নিকট একটি অতি পবিত্র স্থান। এই মন্দিরটিকে "ভূলোক বৈকুণ্ঠ" বা মর্তস্থিত বৈকুণ্ঠও বলা হয়। এই মন্দিরে পূজিত শ্রীকৃষ্ণের মূর্তি চতুর্ভূজ। তার চার হাতে পাঞ্চজন্য শঙ্খ, সুদর্শন চক্র, কৌমোদকী গদা ও পদ্ম। কৃষ্ণ অবতার গ্রহণের সময় বাসুদেব ও দেবকীর নিকট প্রকাশিত মহাবিষ্ণুর প্রতীক একটি দিব্য তুলসী মালা দেবতার গলদেশে লম্বমান থাকে। এই কারণে এই মন্দিরটিকে দক্ষিণ ভারতের দ্বারকা বলা হয়। শ্রীকৃষ্ণও এখানে নানা নামে পরিচিত। যথা: কান্নান, উন্নি-কান্নান (শিশু কৃষ্ণ), উন্নি-কৃষ্ণন, বালকৃষ্ণন, ও গুরুভায়ুরাপ্পান।

মন্দির-গর্ভগৃহের প্রধান দেবতা মহাবিষ্ণু। আদি শঙ্করাচার্য নির্দেশিত দৈনিক পূজাপদ্ধতি অনুসারে তিনি পূজিত হন। পরবর্তীকালে তন্ত্রী চেন্নাস নারায়ণ নাম্বুদিরি (জন্ম ১৪২৭ খ্রিষ্টাব্দ) এই পূজাপদ্ধতি আনুষ্ঠানিকভাবে লিপিবদ্ধ করেন। চেন্নাস নাম্বুদিরিরাই এই মন্দিরের তন্ত্রী পদে বংশপরম্পরায় নিযুক্ত হন। দৈনিক পূজার নির্ঘণ্ট কঠোরভাবে অনুসরণ করা হয়। এই বিষয়টির তত্ত্বাবধানের জন্য মন্দিরে একজন সর্বসময়ের তন্ত্রী নিযুক্ত থাকেন। রাত আড়াইটে নাগাদ মেলসান্তি (প্রধান পুরোহিত) শ্রীকোভিলে (গর্ভগৃহ) প্রবেশ করেন। বেলা সাড়ে বারোটায় পূজা শেষ না হওয়া পর্যন্ত তিনি জলস্পর্শও করেন না। পরম নিষ্ঠায় এই মন্দিরে বৈদিক আচার অনুষ্ঠান পালিত হয়। এই নিষ্ঠার জন্যই গুরুভায়ুর মন্দিরের খ্যাতি। উল্লেখ্য, বৈষ্ণবদের একটি অতি পবিত্র মন্দির হলেও গুরুভায়ুর মন্দির কিন্তু ১০৮ দিব্য দেশমের অন্যতম নয়।

চিত্রাবলি

তথ্যসূত্র

বহিঃসংযোগ 
 Official site of Guruvayur Devasom

কৃষ্ণ
বিষ্ণু মন্দির
কেরলের হিন্দু মন্দির
ভারতের মন্দির
কৃষ্ণ মন্দির
গুরুভায়ুর সত্যাগ্রহ

গুরুভায়ুর সত্যাগ্রহ (১৯৩১-৩২) ত্রিবাঙ্কুরের ত্রিসূরে (অধুনা কেরল রাজ্যে) সংগঠিত একটি সত্যাগ্রহ আন্দোলন। গুরুভায়ুর মন্দিরে অস্পৃশ্যদের প্রবেশাধিকার দানের দাবিতে এই আন্দোলন চলেছিল। আন্দোলনের নেতা কে. কেলাপ্পান আমরণ অনশনে বসেছিলেন। তবে ১২ দিন পর মহাত্মা গান্ধীর অনুরোধক্রমে তিনি অনশন ভঙ্গ করেন। এই আন্দোলনের প্রেক্ষিতে ত্রিবাঙ্কুরের মহারাজা মন্দির প্রবেশ ঘোষণাপত্র জারি করে অস্পৃশ্যদের জন্য মন্দিরের দরজা উন্মুক্ত করে দেন।

তথ্যসূত্র

বহিঃসংযোগ 
 https://web.archive.org/web/20070311010642/http://www.kerala.cc/keralahistory/index25.htm
 http://links.jstor.org/sici?sici=0970-0293(197603)4%3A8%3C3%3ATMIT1%3E2.0.CO%3B2-P

হিন্দু আইন
হিন্দু আন্দোলন ও সংগঠন
কেরলের ইতিহাস
ভারতীয় বর্ণ ব্যবস্থা
ত্রিবাঙ্কুর রাজ্য
অহিংস আন্দোলন
ভারতের সামাজিক ইতিহাস
হিন্দু আন্দোলন
অহিংসাত্মক প্রতিরোধ আন্দোলন
ট্রাইবেকা চলচ্চিত্র উৎসব

ট্রাইবেকা চলচ্চিত্র উৎসব () হচ্ছে একটি বার্ষিক আমেরিকান চলচ্চিত্র উৎসব। ২০০১ সালের ১১ সেপ্টেম্বর ওয়ার্ল্ড ট্রেড সেন্টারে সংঘটিত সন্ত্রাসী হামলায় নিউ ইয়র্কের ম্যানহাটনের ট্রাইবেকা এলাকা থেকে মারা যাওয়া ব্যক্তিদের প্রতি শ্রদ্ধা জানিয়ে এ চলচ্চিত্র উৎসবের সূচনা করা হয়। ২০০২ সালে এই চলচ্চিত্র উৎসবের গোড়াপত্তন করেন চলচ্চিত্র ব্যক্তিত্ব জেন রজেনথল, রবার্ট ডি নিরো, এবং ক্রেইগ হ্যাটকফ।

এই চলচ্চিত্র উৎসবের মূল লক্ষ্য হচ্ছে, চলচ্চিত্র সম্প্রদায় এবং জনগণকে, চলচ্চিত্র উৎসবের মধ্য দিয়ে চলচ্চিত্রের শক্তিকে অনুভব করার সুযোগ করে দেওয়া। ট্রাইবেকা চলচ্চিত্র উৎসব শুরুই হয়েছিলো নিউ ইয়র্কের একটি প্রধান চলচ্চিত্র নির্মাণ কেন্দ্র হিসেবে উদ্‌যাপন করা এবং চলচ্চিত্র ক্ষেত্রে ম্যানহাটন শহরতলীর হারানো গৌরব পুনরুদ্ধার করা। ২০০৬ ও ২০০৭ সালের প্রতিটিতে ২৫০টিরও বেশি চলচ্চিত্র মুক্তি পাওয়া এবং ১,০০০-এরও বেশি চলচ্চিত্র প্রদর্শনের করার মাধ্যমে ট্রাইবেকা চলচ্চিত্র উৎসব এখন বর্তমানে বিশ্বের একটি অন্যতম প্রধান চলচ্চিত্র উৎসব হিসেবে বিবেচিত।

তথসূত্র

বহিঃসংযোগ 

 Tribeca Film Festival - Official Site
 Purchasing Tribeca Film Festival Tickets

চলচ্চিত্র উৎসব
সিনেমার উপর কোভিড-১৯ মহামারীর প্রভাব
উল্কি

উল্কি () হচ্ছে এক ধরনের শিল্প, যেখানে অমোচনীয় কালি শরীরের ত্বকের রং পরিবর্তন করার জন্য বা অন্য কোনো উদ্দেশ্যে ত্বকের ওপরাংশে প্রয়োগ করা হয়। উল্কি মানুষের শরীর সাজানোর একটি অংশ, এবং প্রাণীদের ক্ষেত্রে উল্কিকরণ করা হয় মূলত নির্ধারণ ও ব্র্যান্ডিং-এর জন্য।

বিশ্বজুড়েই উল্কি প্রচলন দেখা যায়। জাপানের আদি জাতিগোষ্ঠী আইনু ঐতিহ্যবাহীভাবে তাদের মুখে উল্কি ব্যবহার করে। বর্তমান বিশ্বেও ঐতিহ্যগতভাবে উল্কি ব্যবহারের প্রচলন রেখেছে এমন কতোগুলি জাতি হচ্ছে, উত্তর আফ্রিকার বার্বারের টামাজঘা, নিউ জিল্যান্ডের মাউরি, এবং তাইওয়ানের আতায়া। পলিনেশীয় জনসাধারণের মাঝে এবং তাইওয়ান, বোর্নিও, মেন্তাওয়ী দ্বীপপুঞ্জ, আফ্রিকা, উত্তর আমেরিকা, দক্ষিণ আমেরিকা, মেসোআমেরিকা, ইউরোপ, জাপান, কম্বোডিয়া, নিউ জিল্যান্ড, মাইক্রোনেশিয়ার নির্দিষ্ট কিছু জনসাধারণের মধ্যেও উল্কি ব্যবহারের প্রচলন দেখা যায়। বিশ্বের বিভিন্ন স্থানে আধুনিক সমাজের জনগণের মাধ্যমেও ট্যাটুর ব্যবহার ক্রমান্বয়ে জনপ্রিয় হচ্ছে।

বহিঃসংযোগ 
 উল্কি ফটোগ্রাফি
 উলকি ডিজাইন 

ফ্যাশন
শরীর চিত্র
চ্যানেল ৪

চ্যানেল ৪ বা চ্যানেল ফোর () একটি যুক্তরাজ্যভিত্তিক পাবলিক সার্ভিস টেলিভিশন প্রচার কোম্পানি। ১৯৮২ সালের ২ নভেম্বর এরা কার্যক্রম শুরু করে। যদিও অর্থনৈতিকভাবে এটি স্বাধীন, তদুপরি একটি ব্যক্তি মালিকানাধীন প্রতিষ্ঠান। টেলিভিশন চ্যানেলটি মূলত চ্যানেল ফোর টেলিভিশন কর্পোরেশনের মালিকানাধীন। এই পাবলিক সংগঠনটির গোড়াপত্তন হয় ১৯৯০ সালে, যা কর্মকাণ্ড শুরু করে ১৯৯৩ সালে।

তথ্যসূত্র 

টেলিভিশন স্টেশন
পিবডি পুরস্কার বিজয়ী
১৯৮২-এ যুক্তরাজ্যে প্রতিষ্ঠিত
যুক্তরাজ্যের টেলিভিশন চ্যানেল
জনসাধারণের অর্থায়নে পরিচালিত সম্প্রচারক
বিসাউ

বিসাউ () গিনি-বিসাউয়ের রাজধানী ও বৃহত্তম শহর। শহরটি জিবা নদীর তীরে অবস্থিত, যা আটলান্টিক মহাসাগরের দিকে প্রবাহিত হচ্ছে। ২০০৯ তে এর জনসংখ্যা ৪২৩,৪৭৮ ছিল।

ইতিহাস 
শহরটি পর্তুগালের এ মধ্যেমে বন্দর এবং বাণিজ্য মধ্য হিসেবে ১৬৮৭ তে স্থাপিত করা হয়েছিল।

আরও দেখুন

তথ্যসূত্র

বহিঃসংযোগ 
 বিসাউ

আফ্রিকার রাজধানী
সাবেক পর্তুগিজ উপনিবেশ
টাইম ১০০

টাইম ১০০ বা টাইম ওয়ান হান্ড্রেড () হচ্ছে বিশ্বব্যাপী ১০০ জন প্রভাবশালী ব্যক্তির একটি তালিকা, যা যুক্তরাষ্ট্রের টাইম ম্যাগাজিন প্রতি বছর প্রণয়ন করে। এটি প্রথম প্রকাশিত হয় ১৯৯৯ সালে। বর্তমানে এটি একটি নিয়মিত বার্ষিক প্রকাশনায় পরিণত হয়েছে।

একাধিকবার নির্বাচিত

নয়বার নির্বাচিত

সাত বার নির্বাচিত

পাঁচ বার নির্বাচিত

চার বার নির্বাচিত

তিন বার নির্বাচিত

তথ্যসূত্র

বহিঃসংযোগ 
 TIME 100 - The People of the Century 
 2004 Time 100 at Time.com 
 2005 Time 100 at Time.com 
 2006 Time 100 at Time.com 
 2007 Time 100 at Time.com
 2008 Time 100 at Time.com
 2009 Time 100 at Time.com 

টাইম (ম্যাগাজিন) ১০০ তালিকা
এস্তা এ আ নসসা পাত্রিয়া বেম আমাদা

এস্তা এ আ নসসা পাত্রিয়া বেম আমাদা (পর্তুগিজ: "Esta é a Nossa Pátria Bem Amada", বাংলা: এইটি আমাদের প্রিয়তম দেশ) গিনি-বিসাউর জাতীয় সঙ্গীত। এর কথা দিয়েছেন "আমিল্কার কেব্রাল" এবং সুর দিয়েছেন "Xiao He"। এইটি ১৯৭৪ সালে স্বাধীনতার ওপর একে অবলম্বন করা হয়েছিল।

গানের কথা এবং অনুবাদ

তথ্যসূত্র

বহিঃসংযোগ 
 MIDI File 

জাতীয় সঙ্গীত
আফ্রিকার জাতীয় সঙ্গীত
এসিনিলসেন

এসিনিলসেন () হচ্ছে একটি বিশ্বব্যাপী বাজারজাতকরণ গবেষণা সংস্থা। এটির কেন্দ্রীয় সদর দপ্তর অবস্থিত যুক্তরাষ্ট্রের নিউ ইয়র্ক সিটিতে। এছাড়া উত্তর আমেরিকার জন্য এটির আঞ্চলিক সদর দপ্তর অবস্থিত যুক্তরাষ্ট্রেরই ইলিনয়ের অঙ্গরাজ্যে। ২০০৮ সাল পর্যন্ত প্রাপ্ত তথ্য অনুসারে এই সংস্থাটি নিলসেন কোম্পানির আওতাভুক্ত।

ইতিহাস 
বাজারজাতকরণ ও বিক্রয় ব্যবস্থার ওপর প্রভাবমূলক তথ্যসমূহ বিক্রয় বা উৎপাদনকারী কোম্পানিগুলোর কাছে সরবরাহ করার জন্য ১৯২৩ সালে আর্থার সি. নিলসেন, সিনিয়র]] ১৯২৩ সালে শিকাগোর ইলিনয়ে এই কোম্পানিটি প্রতিষ্ঠা করেন। ১৯৩৯ সাল থেকে একটি বিশ্বব্যাপী এর শাখা সম্প্রসারণ শুরু করে। বর্তমানে এটির প্রায় ১০০টিরও বেশি দেশে আন্তর্জাতিকভাবে কার্যক্রম পরিচালনা করছে।

তথ্যসূত্র

বহিঃসংযোগ 
 ACNielsen 
 HomeScan
 Nielsen
 Nielsen areas of Germany 
 ACNielsen Australian two party preferred and preferred prime minister polling 1996 - 2007 

১৯২৩-এ প্রতিষ্ঠিত
ব্যবসায় প্রতিষ্ঠান
নিউইয়র্ক সিটি ভিত্তিক কোম্পানি
প্রসার ও বিপণন যোগাযোগ
৮১তম একাডেমি পুরস্কার

৮১তম একাডেমি পুরস্কার অনুষ্ঠান হচ্ছে একাডেমি অফ মোশন পিকচার আর্টস অ্যান্ড সায়েন্সেস বা এএমপিএএস আয়োজিত একটি চলচ্চিত্র পুরস্কার প্রদান অনুষ্ঠান। এই অনুষ্ঠানটি আয়োজিত হয় ২০০৯ সালের ২২ ফেব্রুয়ারি, যুক্তরাষ্ট্রের ক্যালিফোর্নিয়ার লস অ্যাঞ্জেলসের কোডাক থিয়েটারে। ২০০৮ সালের চলচ্চিত্রগুলোর মধ্য থেকে বিভিন্ন বিভাগে শ্রেষ্ঠ চলচ্চিত্র কলাকুশলীদেরকে এইদিন নিজ নিজ বিভাগে শ্রেষ্ঠ নৈপূণ্য প্রদর্শনের জন্য একাডেমি পুরস্কার প্রদান করা হয়। অনুষ্ঠানটি সরাসরি টেলিভিশনের মাধ্যমে প্রচার করে যুক্তরাষ্ট্রের টেলিভিশন চ্যানেল এবিসি। আর প্রথম বারের মতো এতে উপস্থাপনা করেন অস্ট্রেলীয় উপস্থাপক হিউ জ্যাকম্যান। অনুষ্ঠানটির অন্যান্য কলাকুশলীদের মধ্যে ছিলেন, অনুষ্ঠান প্রযোজক হিসেবে অস্কার মনোনীত লরেন্স মার্ক, এবং নির্বাহী প্রযোজক হিসেবে অস্কার বিজয়ী চিত্রনাট্য লেখক ও পরিচাল বিল কনডন।

তথ্যসূত্র

বহিঃসংযোগ 
প্রাতিষ্ঠানিক ওয়েবসাইট
 Academy Awards official website
 Academy of Motion Picture Arts and Sciences official website
 The Oscars at YouTube (run by the Academy of Motion Picture Arts and Sciences)

খবরের সূত্রসমূহ
 ABC News - 81st Academy Awards coverage
 CNN Awards Spotlight: Academy Awards
 Yahoo! Movies - 81st Academy Awards 
 The Envelope.com with contributions by Paul Sheehan
 Behind the times: the nominees for the 81st Annual Academy Awards World Socialist Web Site Arts Review

গবেষণামূলক সূত্র
 Tim Dirks Filmsite.org Analysis
 IMDb – 81st Academy Awards nominees 
 VanityFair.com's Oscar-obsessed blog, Little Gold Men 
 2009 Academy Award Preview The Oregon Herald

একাডেমি পুরস্কার প্রদান অনুষ্ঠান
একাডেমি পুরস্কার অনুষ্ঠান
২০০৮-এর চলচ্চিত্র পুরস্কার
৭২তম একাডেমি পুরস্কার

৭২তম একাডেমি পুরস্কার প্রদান অনুষ্ঠান, যা অস্কার ২০০০ নামেও পরিচিত। এটি অনুষ্ঠিত হয় ২৬ মার্চ, ২০০০ তারিখে, যুক্তরাষ্ট্রের ক্যালিফোর্নিয়ার লস অ্যাঞ্জেলসের শ্রাইন অডিটোরিয়ামে। অনুষ্ঠানের উপস্থাপক ছিলেন বিলি ক্রিস্টাল, এবং এটি তার ৭তম বারের মতো একাডেমি পুরস্কার অনুষ্ঠান উপস্থাপনা। এই অনুষ্ঠানটি বিশ্বব্যাপী ৪ কোটি ৬৫ লক্ষ মানুষ প্রদর্শন করে, যা ছিলো পূর্বের অনুষ্ঠানটির চেয়ে ৩.৭% বেশি।

একাডেমি পুরস্কারের এই আসরটি মূলত প্রভাবিত হয়েছে অ্যামেরিকান বিউটি চলচ্চিত্রটির দ্বারা যা ৮টি বিভাগে মনোনয়ন পেয়ে, সেরা চলচ্চিত্রসহ সর্বমোট ৫টি বিভাগে পুরস্কার জয় করে।

বিজয়ী ও মনোনীত

পুরস্কার

প্রথমে বিজয়ীদের নাম এবং () দিয়ে নির্দেশিত।

একাডেমি সম্মানসূচক পুরস্কার
 আন্দ্রজেজ ওয়াজদা

আর্ভিং জে থালবার্গ পুরস্কার
 ওয়ারেন বিট্টি

একাধিক পুরস্কারপ্রাপ্ত ও মনোনীত চলচ্চিত্র

নিম্নোক্ত ১৭টি চলচ্চিত্র একাধিক মনোনয়ন লাভ করে:
{| class="wikitable" rowspan=2 style="text-align: center;" border="2" cellpadding="4" background: #f6e39c;
|-
! scope="col" width="55" | মনোনয়ন
! scope="col" align="center" | চলচ্চিত্র
|-
| <center>৮
| অ্যামেরিকান বিউটি
|-
| rowspan=2 style="text-align:center" | ৭
| দ্য সিডার হাউজ রুলস
|-
| দ্য ইনসাইডার
|-
| <center>৬
| দ্য সিক্সথ সেন্স|-
| <center>৫
| দ্য টেলেন্টেড মিঃ রিপলি|-
|rowspan=3 style="text-align:center" | ৪
| দ্য গ্রিন মাইল|-
| দ্য ম্যাট্রিক্স|-
| টপসি-টারভি|-
|rowspan=4 style="text-align:center" | ৩
| বিয়িং জন মালকোভিচ|-
|ম্যাগনোলিয়া|-
|স্লিপি হলো|-
| স্টার ওয়ার্স: এপিসোড ওয়ান – দ্য ফ্যান্তম মেনেস|-
|rowspan=5 style="text-align:center" | ২
| অ্যানা অ্যান্ড দ্য কিং|-
| বয়েজ ডোন্ট ক্রাই|-
| দ্য এন্ড অফ দ্য অ্যাফেয়ার|-
| মিউজিক অফ দ্য হার্ট|-
| সুইট অ্যান্ড লোডাউন|}

নিম্নোক্ত ৪টি চলচ্চিত্র একাধিক পুরস্কার অর্জন করে:

স্মরণে
বার্ষিক স্মারক'' সম্মাননা উপস্থাপন করেন অভিনেতা এডওয়ার্ড নর্টন, এবং নিম্নোক্ত ব্যক্তিবর্গকে সম্মান জানানো হয়ঃ

 সিলভিয়া সিডনি
 জিম ভার্নি
 আর্নেস্ট গোল্ড
 রুথ রোমান
 হেনরি জোন্স
 রবার্ট ব্রেসন
 ডেসমন্ড লেভেলিন
 মারিও পুজো
 অ্যালান কার
 ররি ক্যালহোন
 ফ্রাঙ্ক টার্লফ
 মার্ক ডেভিস
 হেডি লামার
 ভিক্টর ম্যাচিউর
 গারসন কেনিন
 রজার ভাদিম
 মাবেল কিং
 অলিভার রীড
 আলবার্ট হুইটলক
 ইয়ান বেনেন
 আব্রাহাম পোলনস্কি
 ডার্ক বোগার্ড
 এডওয়ার্ড দিমিত্রিক
 লাইলা কেদ্রভা
 বাডি রজারস
 ম্যাডেলিন কান
 জর্জ সি স্কট

আরো দেখুন 

 একাডেমি সম্মানসূচক পুরস্কার
 ৬ষ্ঠ স্ক্রিন অ্যাক্টরস গিল্ড পুরস্কার
 ২০তম গোল্ডেন রাসবেরি পুরস্কার
 ৪২তম গ্র্যামি পুরস্কার
 ৫২তম প্রাইমটাইম এমি পুরস্কার
 ৫৩তম ব্রিটিশ একাডেমি চলচ্চিত্র পুরস্কার
 ৫৪তম টনি পুরস্কার
 ৫৭তম গোল্ডেন গ্লোব পুরস্কার
 ৭২তম একাডেমি পুরস্কারে শ্রেষ্ঠ বিদেশী ভাষার চলচ্চিত্রের নিবেদনের তালিকা

তথ্যসূত্র

গ্রন্থপঞ্জি

বহিঃসংযোগ
দাপ্তরিক ওয়েবসাইট
 Academy Awards Official website
 The Academy of Motion Picture Arts and Sciences Official website
 Oscar's Channel at YouTube (run by the Academy of Motion Picture Arts and Sciences)

সংবাদ
 Oscars 2000 BBC News
 Academy Awards coverage CNN

বিশ্লেষণ
 1999 Academy Awards Winners and History Filmsite
 Academy Awards, USA: 2000 Internet Movie Database

একাডেমি পুরস্কার অনুষ্ঠান
১৯৯৯-এর চলচ্চিত্র পুরস্কার
মার্কিন চলচ্চিত্রে ২০০০
একাডেমি পুরস্কার প্রদান অনুষ্ঠান
ক্যালিফোর্নিয়ায় ২০০০
যুক্তরাষ্ট্রে ২০০০-এর পুরস্কার
মার্চ ২০০০-এর ঘটনাবলী